युविका चौधरी (Yuvika Chaudhary) और प्रिंस नरूला (Prince Narula) की लवस्टोरी की शुरुआत बिग बॉस के घर से हुई थी. वैसे तो बिग बॉस के घर से शुरू होने वाली ज़्यादातर लव स्टोरीज़ बाहर आते ही ख़त्म हो जाती हैं, लेकिन प्रिंस और युविका की लव स्टोरी इन सबसे जुदा है. जी हां, बिग बॉस सीज़न 9 से शुरू हुई दोनों की यह लवस्टोरी जल्द ही शादी (Wedding) के मुकाम तक पहुंचने वाली है. पिछले कई दिनों से प्रिंस और युविका की शादी की ख़बरें मीडिया में आ रही हैं, लेकिन ताज़ा ख़बरों के मुताबिक़ 12 अक्टूबर को यह कपल शादी के बंधन में बंध जाएगा. इससे भी ख़ास बात तो यह है कि दुल्हन का लहंगा बॉलीवुड की फेमस डिज़ाइनर नीता लुल्ला डिज़ाइन करने वाली हैं.